פיל ראד

פיל ראד (באנגלית: Phil Rudd; נולד ב-19 במאי 1954) הוא מתופף רוק אוסטרלי. ראד התפרסם כמתופף בהרכב הקלאסי של להקת AC/DC, אליה הצטרף בשנת 1974.

פיל ראד הקליט מספר אלבומים עם AC/DC לאורך השנים וביניהם האלבומים המצליחים Highway to Hell ו Back in Black. בשנת 2003 הונצח ראד עם להקת AC/DC בהיכל התהילה של הרוק אנד רול.

פיל ראד דורג במקום 86 ברשימת 100 המתופפים הגדולים בעולם שפורסמה על ידי המגזין המוזיקה רולינג סטון.

== ביוגרפיה ==
פיל ראד נולד בעיר מלבורן, אוסטרליה והחל לנגן על תופים בשנות העשרה לחייו. כבר מראשית דרכו כמתופף התפרסם ראד כשהחל לנגן בלהקות שונות עמן הקליט אלבומים והופיע בסצנת המועדונים של מלבורן עד להצטרפותו ל-AC/DC בשנת 1974.

ראד הוא החבר היחידי מההרכב הקלאסי של AC/DC שנולד באוסטרליה. בשנת 1983, בשיא הצלחתה של הלהקה, בחר להשתקע בניו זילנד שם ניהל עסקי תעופה ומסעדנות.

== ההצטרפות ל AC/DC ==
בשנת 1974 פיל ראד כבר היה מתופף מוכר בסצנת הרוק של מלבורן כששמע שלהקת AC/DC עורכת מבחני במה למתופפים על מנת למצוא מתופף חדש ללהקה וניגש לאודישן. מייסדי הלהקה, האחים מלקולם ואנגוס יאנג, התרשמו מאוד מנגינתו של ראד והציעו לו להצטרף ללהקה.

בין השנים 1975 ו 1983 הקליט ראד 10 אלבומי אולפן עם הלהקה ויצא איתם לסיבובי הופעות חובקי עולם. כדי לבסס את ההצלחה הבינלאומית של הלהקה, אף עקר איתם ממולדתו אוסטרליה והשתקע בלונדון, אנגליה.

בשנת 1983 ראד, שהיה מוכה יגון בעקבות מותו בטרם עת של סולן הלהקה בון סקוט והתקשה להתאושש, עזב את הלהקה לאחר ריב עם מייסד הלהקה מלקולם יאנג.<ref></ref> ראד הוחלף על ידי המתופף סיימון רייט ולאחר מכן על ידי המתופף כריס סלייד.

ראד עזב את לונדון והשתקע בניו זילנד. הוא חדל לנגן, הקים עסקי חקלאות, מסעדנות ותעופה והוסמך כטייס מסוקים.<ref></ref>

== החזרה ל AC/DC ==
בשנת 1994 פנו האחים יאנג אל ראד וביקשו ממנו לחזור למקומו מאחורי התופים. האחים יאנג טענו שחסר היה להם ״הסווינג״,<ref></ref><ref></ref> שאפיין את סגנון נגינתו של ראד שהיה מאוד מזוהה עם הלהקה. ראד נעתר לבקשתם ונכנס ישירות להקלטת האלבום Ballbreaker.

בין השנים 1995 עד 2014 הקליט ראד עם הלהקה ארבעה אלבומי אולפן נוספים והלהקה ערכה סיבובי הופעות ממושכים.

במאמר משנת 2010 חלקו מתופפים מפורסמים שבחים לנגינתו של ראד וציינו שהייתה לו השפעה נרחבת על סגנון התיפוף שלהם, ביניהם אריק סינגר מתופף להקת קיס, כריסטוף שניידר מתופף להקת ראמשטיין ועוד.<ref></ref> Modern Drummer הפיקו כתבת המשך שפורסמה בשנת 2011 במגזין תחת הכותרת המחמיאה ״Phil Rudd: The Very Definition of Rock Drumming״.<ref></ref>

== ההסתבכות עם החוק והפיטורין מ AC/DC ==
טקסט=בשנת 2014 הקליט ראד עם הלהקה את האלבום Rock or Bust אך לאחר חזרתו לניו זילנד בתום ההקלטות הואשם באיומים וניסיון לפגיעה בחייו של מפיק מוזיקלי שלטענתו היה אחראי לכישלון אלבום הסולו שהקליט, Head Job.<ref></ref> האישומים הכבדים בוטלו בסופו של דבר אך ראד הואשם והודה באחזקת מריחואנה וסמים נוספים ונידון למאסר בית ממושך שמנע ממנו להתייצב לצילומי וידאו קליפים וצילומי תדמית לאלבום Rock or Bust. עקב כך, אנגוס יאנג גייס שוב את כריס סלייד להחליף את ראד בסיבוב ההופעות שנערך בשנים 2015–2016.

== שיקום וחזרה לעשיה מוזיקלית ==
לאחר שסיים ריצוי עונשו, ראד החל בתהליך שיקום שבמהלכו עבר ניתוח לב פתוח<ref></ref> וחזר לנגן.

בשנת 2018 התפרסמו תמונות פאפארצי שבהן נצפה ראד בחברת בריאן ג׳ונסון מחוץ לאולפן הקלטות בוונקובר, קנדה.<ref></ref><ref></ref> שמועות אלו המשיכו בעקשנות לאורך שנת 2019 כאשר בראיונות לתקשורת דייב גרוהל ודי סניידר דיווחו על אלבום צפוי ואיחוד ההרכב הקלאסי של הלהקה שראד נמנה עליו.

בספטמבר 2020 עלו לאתר הרשמי של הלהקה, ככל הנראה בטעות, תמונות המראות את ראד ביחד עם חברי הלהקה במה שנראה כסט צילומי וידאו קליפ.<ref></ref> התמונות הורדו תוך זמן קצר אך הופצו בעקשנות על ידי אתרי מעריצים במדיה החברתית.

באוקטובר 2020 אישרה הלהקה שאכן ראד חזר ללהקה<ref></ref> וההרכב הקלאסי הוציא לאור סינגל בשם Shot in the Dark.<ref></ref>

מאוחר יותר הודיעה הלהקה באתרה הרשמי על אלבום חדש בשם Power Up שיצא ב 13 בנובמבר 2020.<ref></ref>

== ציוד ==
=== תופים ===
פיל ראד מזוהה עם מותג התופים של חברת סונור הגרמנית למעלה מארבעים שנה.<ref></ref>

לאורך השנים ראד ניגן בעיקר על סדרת ״דיזיינר״ היוקרתית, כעת מנגן על סדרת ה SQ². סונור השיקה בשנת 2009 סט [https://www.musicradar.com/news/drums/phil-rudd-ac-dc-special-edition-drum-set-released-by-sonor-215221 Phil Rudd Special Edition Drum Set] וגם סנייר כרום מעל בראס [https://www.musicradar.com/news/drums/sonor-announces-the-phil-rudd-signature-snare-drum-215236 The Phil Rudd Signature Snare Drum] אשר זמינים לרכישה על ידי מעריצים.

==== הסט שעמו מופיע ראד כולל ====
* 13x13 טום
* 16x16 פלור טום
* 18x18 פלור טום
* 22x18 תוף בס
* סנייר סונור סיגניצ׳ר הורסט לינק 14x5״, בראס
* סנייר סונור סיגניצ׳ר פיל ראד 14x5״, כרום מעל בראס

=== מצילות ===
ראד מנגן על מצילות מסדרת 2002 של החברה השווייצרית [http://www.paiste.com Paiste] ונכלל ברשימת האמנים של החברה מינואר 1980.<ref></ref> ראד אינו משתמש במצילת רייד כלל מאחר שאין לה שימוש בסגנון הנגינה שלו, הסט שלו מורכב ממצילות קראש והיי האט בלבד.

==== סט המצילות של ראד כולל ====
* 2002 מדיום היי האט 14״
* 2002 קראש 20״ (3 מצילות)
* 2002 קראש 19״ (3 מצילות)

=== עורות ===
פיל ראד מזוהה עם מותג עורות התופים Evans.<ref></ref>

=== מקלות ===
פיל ראד מנגן עם מקלות תופים עשויי סגסוגת מצופים פוליאוריתן עם קצוות ניילון שפיתחה עבורו חברת Ahead. המקלות בגודל 5a מאורך ונקראים PHIL RUDD SUPER 5A.<ref></ref>

==קישורים חיצוניים==

* 

==הערות שוליים==

קטגוריה:חברי היכל התהילה של הרוק אנד רול
קטגוריה:נגנים אוסטרלים
קטגוריה:מתופפים
קטגוריה:אוסטרלים שנולדו ב-1954